ΚΑΝΟΝΙΣΜΟΣ (ΕΚ) αριθ. 1344/94 ΤΗΣ ΕΠΙΤΡΟΠΗΣ της 10ης Ιουνίου 1994 για την τροποποίηση του κανονισμού (ΕΟΚ) αριθ. 2137/93 σχετικά με τον καθορισμό των επιστροφών κατά την εξαγωγή στον τομέα του οίνου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση αγοράς στον τομέα του οίνου (1), όπως τροποποιήθηκε τελευταία από τον κανονισμό (ΕΟΚ) αριθ. 1566/93 (2), και ιδίως το άρθρο 56 παράγραφος 4,

Εκτιμώντας:

ότι, σύμφωνα με το άρθρο 56 του κανονισμού (ΕΟΚ) αριθ. 822/87, στο βαθμό που είναι αναγκαίο να καταστεί δυνατόν τα προϊόντα που απαριθμούνται στο άρθρο 1 παράγραφος 2 του εν λόγω κανονισμού να εξάγονται σε σημαντικές από οικονομική άποψη ποσότητες με βάση τις τιμές αυτών των προϊόντων στη διεθνή αγορά, η διαφορά μεταξύ αυτών των τιμών και των κοινοτικών τιμών μπορεί να καλύπτεται από μια επιστροφή κατά την εξαγωγή- ότι, εντούτοις, δύναται να χορηγούνται επιστροφές μόνον για τα προϊόντα που προσδιορίζονται στο άρθρο 1 παράγραφος 2 του κανονισμού (ΕΟΚ) αριθ. 345/79 του Συμβουλίου της 5ης Φεβρουαρίου 1979 σχετικά με τη θέσπιση των γενικών κανόνων για τη χορήγηση των επιστροφών κατά την εξαγωγή οίνου και των κριτηρίων για τον καθορισμό του ποσού των εν λόγω επιστροφών (3), όπως τροποποιήθηκε από τον κανονισμό (ΕΟΚ) αριθ. 2009/81 (4)-

ότι, σύμφωνα με το άρθρο 2 του κανονισμού (ΕΟΚ) αριθ. 345/79, οι επιστροφές πρέπει να καθορίζονται λαμβανομένης υπόψη της υφιστάμενης κατάστασης και των μελλοντικών τάσεων όσον αφορά:

i) τις τιμές και τις διαθέσιμες ποσότητες των σχετικών προϊόντων στην κοινοτική αγορά

και

ii) τις διεθνείς τιμές της αγοράς γι' αυτά τα προϊόντα-

ότι πρέπει, επίσης, να λαμβάνονται υπόψη το κόστος που αναφέρεται στο εν λόγω άρθρο, οι οικονομικές πτυχές των προτεινομένων εξαγωγών, οι στόχοι που καθορίζονται στο εν λόγω άρθρο και η ανάγκη να αποφευχθούν διαταραχές στην κοινοτική αγορά- ότι, ενοτύτοις, κατά τον καθορισμό του ποσού των επιστροφών που εφαρμόζονται στους οίνους λικέρ, πρέπει να λαμβάνονται υπόψη η διαφορά μεταξύ των κοινοτικών τιμών και των τιμών της διεθνούς αγοράς μόνον όσον αφορά τον οίνο και το γλεύκος που χρησιμοποιούνται για την παρασκευή των οίνων λικέρ, δεδομένου ότι δεν έχει διαπιστωθεί καμία τέτοια διαφορά όσον αφορά τα άλλα προϊόντα που χρησιμοποιούνται για την παρασκευή των εν λόγω οίνων-

ότι, σύμφωνα με το άρθρο 3 του κανονισμού (ΕΟΚ) αριθ. 345/79, οι κοινοτικές τιμές της αγοράς πρέπει να καθορίζονται με βάση τις πλέον πλεονεκτικές τιμές εξαγωγής- ότι οι τιμές που αναφέρονται στο άρθρο 3 παράγραφος 2 πρέπει να λαμβάνονται υπόψη, όταν καθορίζονται οι τιμές στο διεθνές εμπόριο-

ότι η κατάσταση, του διεθνούς εμπορίου ή οι ιδιαίτερες απαιτήσεις ορισμένων αγορών μπορούν να καταστήσουν αναγκαία τη διαφοροποίηση των επιστροφών ανάλογα με τη χρήση ή τον προορισμό ενός συγκεκριμένου προϊόντος-

ότι υπάρχει, επί του παρόντος, προοπτική για σημαντικές από οικονομικής απόψεως, εξαγωγές επιτραπέζιων οίνων άλλων εκτός του τύπου R ΙΙΙ και επιτραπέζιων οίνων ροζέ της ποικιλίας Portugieser-

ότι ο κανονισμός (ΕΟΚ) αριθ. 3389/81 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3473/82 (6), θεσπίζει λεπτομερείς κανόνες για την εφαρμογή των επιστροφών κατά την εξαγωγή οίνου-

ότι, αν εφαρμοσθούν οι προαναφερθέντες κανόνες στην παρούσα κατάσταση της αγοράς, και ιδίως στις τιμές των οίνων στην Κοινότητα και στην διεθνή αγορά, οι επιστροφές πρέπει να καθοριστούν σύμφωνα με το συνημμένο παράρτημα και πρέπει να τροποποιηθεί ο κανονισμός (ΕΟΚ) αριθ. 2137/93 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 1220/94 (8)-

ότι η Επιτροπή Διαχείρισης Οίνου δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 2137/93 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 154 της 25. 6. 1993, σ. 39.

(3) ΕΕ αριθ. L 54 της 5. 3. 1979, σ. 69.

(4) ΕΕ αριθ. L 195 της 18. 7. 1981, σ. 6.

(5) ΕΕ αριθ. L 341 της 28. 11. 1981, σ. 24.

(6) ΕΕ αριθ. L 365 της 24. 12. 1982, σ. 30.

(7) ΕΕ αριθ. L 191 της 31. 7. 1993, σ. 91.

(8) ΕΕ αριθ. L 136 της 31. 5. 1994, σ. 1.

ΠΑΡΑΡΤΗΜΑ

>(1)"> ID="1">2204 21 25> ID="2">110> ID="3">01, 09> ID="4">3,96 Ecu/hl (2)"> ID="1">2204 21 35"> ID="1">2204 29 25"> ID="1">2204 29 35"> ID="1">2204 21 25> ID="2">190> ID="3">01> ID="4">1,30 Ecu/%/vol/hl (3)"> ID="1">2204 21 29"> ID="1">2204 21 35"> ID="1">2204 21 39"> ID="1">2204 29 25> ID="4">1,19 Ecu/%/vol/hl (3)"> ID="1">2204 29 29> ID="3">09"> ID="1">2204 29 35"> ID="1">2204 29 39"> ID="1">2204 21 25> ID="2">910> ID="3">01, 09> ID="4">3,96 Ecu/hl"> ID="1">2204 29 25"> ID="1">2204 21 49> ID="2">910> ID="3">01, 09> ID="4">12,42 Ecu/hl"> ID="1">2204 21 59"> ID="1">2204 29 49"> ID="1">2204 29 59""

>

(1) Οι προορισμοί είναι οι ακόλουθοι:

01 Όλες οι χώρες της Αφρικής με εξαίρεση εκείνες οι οποίες ρητώς εξαιρούνται στο σημείο 09-

09 Όλοι οι άλλοι προορισμοί, με εξαίρεση τις ακόλουθες τρίτες χώρες και εδάφη:

- όλες οι χώρες της Αμερικανικής Ηπείρου στο πλαίσιο του κανονισμού (ΕΟΚ) αριθ. 208/93 της Επιτροπής (ΕΕ αριθ. L 25 της 2. 2. 1993, σ. 11),

- Αλγερία,

- Αυστραλία,

- Κύπρος,

- Ισραήλ,

- Μαρόκο,

- Νότια Αφρική,

- Ελβετία,

- Τυνησία,

- Τουρκία και

- Βοσνία-Ερζεγοβίνη, Κροατία, Σλοβενία, η πρώην Γιουγκοσλαβική Δημοκρατία της Μακεδονίας και οι Δημοκρατίες της Σερβίας και του Μαυροβουνίου.

(2) Δυνητικός ογκομετρικός αλκοολικός τίτλος, όπως καθορίζεται στο παράρτημα ΙΙ του κανονισμού (ΕΟΚ) αριθ. 822/87.

(3) Συνολικός ογκομετρικός αλκοολικός τίτλος, όπως καθορίζεται στο παράρτημα ΙΙ του κανονισμού (ΕΟΚ) αριθ. 822/87.

Σημείωση: Οι κωδικοί των προϊόντων καθορίζονται στον κανονισμό (ΕΟΚ) αριθ. 3846/87 της Επιτροπής (ΕΕ αριθ. L 366 της 24. 12. 1987, σ. 1), όπως τροποποιήθηκε τελευταία από τον κανονισμό (ΕΚ) αριθ. 607/94 (ΕΕ αριθ. L 77 της 19. 3. 1994, σ. 5).